**ნაწილი 1 – ზოგადი ინფორმაცია**

|  |  |  |  |  |  |
| --- | --- | --- | --- | --- | --- |
| **საგრანტო კონკურსის ტიპი:** | **მოთხოვნა საგრანტო განაცხადზე (RFA)** | | | | |
| **RFA-ს ნომერი:** | AgTrade-GR-SR-RFA-001 | | | | |
| **გრანტის მიზნობრიობა/სახელწოდება:** | RFA-ს მიზანია დარგობრივი ასოციაციებისა და მწვანე/მდგრად გადაწყვეტილებებზე მომუშავე ორგანიზაციების მხარდაჭერა მაღალი ღირებულების ბაზრებზე აგროექსპორტის ზრდის ხელშეწყობის მიზნით | | | | |
| **გრანტის გამცემი მხარე** | **CNFA**  ორგანიზაცია ოპერირებს USAID-ის სახელით,  USAID-ის სასოფლო-სამეურნეო ბაზრების დივერსიფიკაციის პროგრამის ფარგლებში | | | | |
| **გამოცემის თარიღი:** | **10 დეკემბერი, 2024** | | | | |
| **საკონტაქტო პირი:** | სახელი/გვარი:  თანამდებობა:  მისამართი:  ელ. ფოსტა:  ტელეფონი: | | ირინე სალუქვაძე  ექსპორტის ხელშეწყობის მენეჯერი  მერაბ კოსტავას 47,0179 თბილისი, საქართველო  [Irine.salukvadze-IC@cnfageorgia.org](mailto:Irine.salukvadze-IC@cnfageorgia.org)  (+995 32) 2982207/13/14/18 | | |
| **განაცხადის შეტანა:** | ელ. ფოსტა: | | [aggrants@cnfageorgia.org](mailto:aggrants@cnfageorgia.org) | | |
| **კითხვები:** | **კითხვების გაგზავნის საბოლოო ვადა**: **27 დეკემბერი, 2024, 17:00 საათი** | | | | |
| **ინსტრუქცია:** კითხვები წარმოდგენილი უნდა იყოს მხოლოდ წერილობითი სახით;  სიტყვიერად დასმული კითხვები არ განიხილება. მხოლოდ CNFA-ის წერილობითი პასუხი ჩაითვლება ოფიციალურ პასუხად და გათვალისწინებული იქნება საგრანტო კონკურსისა და შემდგომი შეფასების პროცესში. CNFA-ის ან სხვა სტრუქტურებისგან მიღებული სიტყვიერი ინფორმაცია არ უნდა იყოს მიჩნეული როგორც კითხვაზე ოფიციალური პასუხი. | | | | |
| **საინფორმაციო სესია:** | **საინფორმაციო სესიის თარიღი:** **18 დეკემბერი, 2024; 13:00-15:00 საათი; კოსტავას ქ. #47, ოთახი #22 (ბიზნეს ცენტრი)**  **ინსტრუქცია:** საინფორმაციო სესიაზე დაინტერესებულ განმცხადებლებს ეძლევათ საშუალება, დასვან შეკითხვები და მიიღონ განმარტებები დანართი A-ს, საგრანტო განაცხადის შევსებასთან ან სხვა დასაზუსტებელ საკითხებთან დაკავშირებით. | | | | |
| **განაცხადის შეტანა:** | **განაცხადის შეტანის საბოლოო ვადა: 17 იანვარი, 2025, 17:00 საათი.**  მითითებული ვადის შემდეგ მიღებული განაცხადები ჩაითვლება დაგვიანებულად, თუმცა CNFA -მ შესაძლოა, მიზანშეწონილად ჩათვალოს დაგვიანებული განაცხადის განხილვა.  განაცხადები მიიღება ქვემოთ მითითებული | | | | |
| **ფორმით:** | ელ. ფოსტა | | ნაბეჭდი პირი | ელ. ფოსტა ან ნაბეჭდი პირი |
| **ენა:** განაცხადები მიიღება ინგლისურ ენაზე. | | | | |
| **ინსტრუქცია:** განაცხადები მიიღება მხოლოდ ამ მოთხოვნით გათვალისწინებულ ფორმატში. განმცხადებლებს დამატებით მოეთხოვებათ:  • მიუთითონ RFA-ის ნომერი ელ-ფოსტის სათაურის გრაფაში.  • მოითხოვონ საგრანტო განაცხადის მიღების დადასტურება, რათა დარწმუნდნენ გზავნილის ჩაბარებაში. | | | | |
| **გასათვალისწინებელი პირობები** | * განმცხადებლებმა უნდა გაითვალისწინონ, რომ აღნიშნული მოთხოვნის პასუხად, საგრანტო განაცხადის შეტანა არ გულისხმობს CNFA-ის, USAID-ის სასოფლო-სამეურნეო ბაზრების დივერსიფიკაციის პროგრამის, ან USAID-ის მხრიდან გრანტის მინიჭების ან რაიმე სხვა ვალდებულებას. * USAID არ წარმოადგენს ამ მოთხოვნის (საგრანტო კონკურსის) მხარეს. ამ საგრანტო კონკურსთან დაკავშირებული ნებისმიერი კომუნიკაცია უნდა დამყარდეს CNFA -სთან და არა USAID -თან. * CNFA არ გადაიხდის განაცხადების მომზადებისა და შეტანისთვის გაწეულ ხარჯებს. * CNFA იტოვებს უფლებას, მიიღოს ან უარი თქვას ნებისმიერი, ან ყველა გამოგზავნილი განაცხადის მიღებაზე და/ან გამოსცეს RFA-ს პირობების შესწორებები განაცხადის ჩაბარებამდე ან ჩაბარების შემდეგ. * განმცხადებლებს გაეგზავნებათ წერილობითი პასუხი მათ განაცხადთან დაკავშირებით მიღებულ გადაწყვეტილებაზე. | | | | |
| **ენა:** | RFA-თან დაკავშირებული აპლიკაციები მიიღება ინგლისურ ენაზე. | | | | |
| **დანართები:** | RFA-ს აქვს დანართი, რომელიც შეადგენს მის ნაწილს:  • დანართი A – საგრანტო განაცხადი | | | | |

**ნაწილი 2 – პროგრამის აღწერა**

**2.1. შესავალი:** USAID-ის სასოფლო-სამეურნეო ბაზრების დივერსიფიკაციის ხუთწლიან პროგრამას ახორციელებს საერთაშორისო ორგანიზაცია CNFA, რომელიც ოპერირებს სოფლის მეურნეობის დარგში და ორიენტირებულია აგროსაწარმოებისთვის მდგრადი სასოფლო-სამეურნეო ინიციატივების და პროექტების შემუშავებასა და განხორციელებაზე.

USAID-ის სასოფლო-სამეურნეო ბაზრების დივერსიფიკაციის პროგრამის მთავარი ამოცანაა მაღალი ღირებულების ბაზრებზე ქართული სასოფლო-სამეურნეო პროდუქციის ექსპორტის ზრდის ხელშეწყობა, ექსპორტის კუთხით რუსეთზე დამოკიდებულების შემცირება და გარემოზე სასოფლო-სამეურნეო წარმოების უარყოფითი გავლენის შემცირება.

ამ მიზნების მიღწევას პროგრამა გეგმავს ექსპორტზე ორიენტირებული, ძლიერი საბაზრო სისტემების განვითარების ხელშეწყობით. პროგრამა ხელს შეუწყობს სასოფლო-სამეურნეო სექტორის მოქმედი სხვადასხვა მხარეებს შორის კავშირების გაძლიერებას, კერძო სექტორში ინვესტიციების სტიმულირებას და ასევე, დაეხმარება აგრობიზნესებს განვითარებისთვის შემაფერხებელი ბარიერების გადალახვასა და კლიმატგონივრული ტექნოლოგიების დანერგვაში.

ქართული აგრობიზნესების გაძლიერების მიზნით, პროგრამა გეგმავს სხვადასხვა მექანიზმების გამოყენებას ექსპორტზე ორიენტირებული სასოფლო-სამეურნეო კომპანიების, ბიზნესასოციაციებისა და ბიზნესსერვისების მიმწოდებლების მხარდაჭერისა და მდგრადი, კონკურენტუნარიანი სოფლის მეურნეობის შექმნისთვის.

**2.2. საგრანტო პროგრამის მიზანი:** პროგრამის აგროექსპორტის ტრანსფორმაციის საგრანტო ფონდი მნიშვნელოვანი მექანიზმია, რომელიც მიმართავს რესურსებს საბაზრო სისტემის იმ მონაწილეებისა და საკვანძო კომპონენტებისკენ, რომლებსაც მდგრადი ტრანსფორმაციული ცვლილებების ყველაზე დიდი პოტენციალი გააჩნიათ საქართველოში წარმოებული საქონლის მაღალი ღირებულების მქონე ბაზრებზე ექსპორტის ზრდისა და ინოვაციური, კლიმატგონივრული ტექნოლოგიებისა და პრაქტიკის დანერგვისთვის.

**2.3. RFA-ს მიზანი:**

USAID-ის სასოფლო-სამეურნეო ბაზრების დივერსიფიკაციის პროგრამამ ჩაატარა საექსპორტო ბაზრების კვლევა სტრატეგიული სამიზნე ბაზრების შესწავლის და მაღალი საექსპორტო პოტენციალის მწონე ადგილობრივი სასოფლო-სამეურნეო პროდუქციის გამოვლენის მიზნით. ამ კვლევის ფარგლებში მოხდა 30 პროდუქტის შეფასება და მოთხოვნის და სხვა კრიტერიუმების საფუძველზე საბოლოოდ ცხრა პროდუქტის კატეგორია შეირჩა, რომელიც აერთიანებს ღვინოებს, ლიმონათებს, წყლებს, წვენებს, კაკლოვნებს, ცოცხალ ხილს, დაფნის ფოთოლს, თაფლსა და კვების პროდუქტებს. პროგრამის პრიორიტეტი იქნება ეს ცხრა პროდუქტი ხუთ ძირითად სამიზნე ბაზარზე მიმართებაში: თავდაპირველი EU15 (რომელიც მოიცავს გაერთიანებულ სამეფოს), შეერთებული შტატები, სპარსეთის ყურის ქვეყნები, ევროკავშირის ახალი წევრი ქვეყნები (NMS) და სხვა მაღალი ღირებულების საექსპორტო ბაზრები ნიშური საექსპორტო შესაძლებლობებისთვის.

დღევანდელ გლობალურ ბაზარზე ექსპორტზე ორიენტირებულ აგრობიზნესებს ბევრი გამოწვევა ხვდებათ, მათ შორის საერთაშორისო რეგლამენტების დაცვა და მკაცრი საბაზრო სტანდარტების დაკმაყოფილება. ამ მხრივ მნიშვნელოვან როლს ასრულებენ დარგობრივი და მრავალდარგობრივი ბიზნესასოციაციები, რომლებიც ეხმარებიან აგრობიზნესებს ამ გამოწვევების დაძლევაში და ეფექტურ საექსპორტო მხარდაჭერას სთავაზობენ თავიანთ წევრებს. ამ RFA-ს მიზანია ბიზნესასოციაციებისა და მწვანე/მდგრად გადაწყვეტილებებზე მომუშავე ორგანიზაციების ხელშეწყობა, რომ მათ შეძლონ თავიანთი წევრების და ბენეფიციარების უფრო ეფექტურად დახმარება ახალი ბაზრების ათვისებაში, ხელი შეუწყონ ბიზნესებს შორის კავშირებისა და საერთაშორისო პარტნიორული ურთიერთობების ჩამოყალიბებას; უზრუნველყონ ქართველი ექსპორტიორების გლობალურ სტანდარტებთან შესაბამისობა; და დანერგონ მდგრადი, მწვანე პრაქტიკა. საბოლოოდ, ეს განაპირობებს ექსპორტზე ორიენტირებული ადგილობრივი საწარმოების წარმატებას საერთაშორისო ბაზარზე.

ამ RFA-ს მიზნებისთვის და პროგრამის მიერ ჩატარებული საექსპორტო კვლევის შესაბამისად, პროგრამა გეგმავს, მხარი დაუჭიროს

* ადგილობრივ დარგობრივ ბიზნესასოციაციებს, რომლებიც ოპერირებენ შემდეგ სფეროებში:
* ცოცხალი ხილი, კენკრა, ბოსტნეული (მაღალი საექსპორტო პოტენციალით)
* კაკლოვნები (თხილი, ნუში, კაკალი)
* კვების პროდუქტები
* ლაბორატორიული სერვისები აგროექსპორტიორებისთვის
* არაკომერციულ და კომერციულ ორგანიზაციებს, რომლებიც ოპერირებენ შემდეგ სფეროში:
* აგროექსპორტიორებისთვის მწვანე პრაქტიკასთან და ცირკულარულ ეკონომიკასთან დაკავშირებული სერვისები

ამ RFA-ის ფარგლებში დაფინანსებისთვის ნებადართული საქმიანობის მაგალითები მოიცავს შემდეგს (მაგრამ მხოლოდ ამით არ შემოიფარგლება):

|  |  |  |  |
| --- | --- | --- | --- |
| სფერო | საილუსტრაციო მაგალითი | გრანტის მაქსიმალური თანხა[[1]](#footnote-2)1 | თანამონაწილეობის მოთხოვნილი ოდენობა % |
| ლოტი 1 | | | |
| დარგობრივი ბიზნესასოციაციები, რომლებიც მოქმედებენ კაკლოვნების, ცოცხალი ხილის/კენკრის/ ბოსტნეულის და კვების პროდუქტების სფერებში | აქტივობები, რომლებიც განხორციელდება ამ გრანტის ფარგლებში, შეიძლება მოიცავდეს, მაგრამ არ შემოიფარგლება შემდეგით:   * წევრებისთვის ექსპერტული საკონსულტაციო მომსახურების ორგანიზება და განხორციელება მათი საექსპორტო კონკურენტუნარიანობის ასამაღლებლად; * საექსპორტო მზაობის სემინარების ორგანიზება და ჩატარება; * საერთაშორისო სასწავლო ტურებში, სავაჭრო მისიებსა და გამოფენებში მონაწილეობის ორგანიზება წევრების პოტენციურ მყიდველებთან და პარტნიორებთან დასაკავშირებლად; * საექსპორტო ბაზრებზე კავშირების დამყარების ღონისძიებებისა და უცხოელ მყიდველებთან, დისტრიბუტორებსა და სხვა ძირითად დაინტერესებულ მხარეებთან პარტნიორობის ხელშეწყობა * დარგობრივი ღონისძიებები ორგანიზება ,მათ შორის საერთაშორისო კონფერენციების მოწყობა; * წევრებისთვის სამიზნე საექსპორტო ბაზრების მიმოხილვების რეგულარულად მიწოდება. (ეს მიმოხილვები მოიცავს ინფორმაციას მოთხოვნის ტენდენციების, ფასების, საერთაშორისო თავისუფალი ვაჭრობის შეთანხმებებისა (სადაც შესაძლებელია) და მარეგულირებელი მოთხოვნების შესახებ); * შესაბამის საერთაშორისო ორგანიზაციებთან, მათ შორის ბიზნესასოციაციებთან და კვლევით ინსტიტუტებთან, პარტნიორობის ხელშეწყობა და საქართველოს, როგორც აგრო-საექსპორტო ქვეყნის პოზიციონირება და პოპულარიზაცია. | **$150,000**  (პროექტის მთლიანი ღირებულების 50% ) | პროექტის მთლიანი ღირებულების 50% |
| ლოტი 2 | | | |
| მწვანე/მდგრად გადაწყვეტილებებზე მომუშავე ორგანიზაციები | აქტივობები, რომლებიც განხორციელდება ამ გრანტის ფარგლებში, შეიძლება მოიცავდეს, მაგრამ არ შემოიფარგლება შემდეგით:  •სემინარების, ტრენინგებისა და მრგვალი მაგიდების ორგანიზება ექსპორტზე ორიენტირებული აგრობიზნესებისთვის მდგრადობისა და ცირკულარული ეკონომიკის კონცეფციების პრაქტიკული გამოყენების შესახებ მათი ტექნიკური ცოდნისა და ექსპერტიზის ასამაღლებლად  •ინოვაციური ტექნოლოგიების პილოტირების ხელშეწყობა  •სტრატეგიული დოკუმენტების (სამოქმედო გეგმების, სახელმძღვანელოებისა და გზამკვლევების) შემუშავება მწვანე ტექნოლოგიებისა და პრაქტიკების დასანერგად, მათ შორის, მაგრამ არა მხოლოდ, ნარჩენების მართვის სტრატეგიები, გამოყენებული წყლის გადამუშავება, განახლებადი ენერგიის წყაროები ექსპორტზე ორიენტირებული აგრობიზნესებისთვის და ამ დოკუმენტებში აღწერილი სტრატეგიული მიმართულებების განხორციელების ხელშეწყობა;  •ექსპერტული საკონსულტაციო მომსახურების ორგანიზება და განხორციელება მაღალი საექსპორტო პოტენციალის მქონე დარგებში/კლასტერებში მოქმედი აგრობიზნესებისთვის, რათა ხელი შეეწყოს მათ საქმიანობაში ცირკულარული ეკონომიკისა და მდგრადობის პროცედურების ინტეგრაციას.  • ცნობიერების ამაღლების კამპანიების ჩატარება აგრობიზნესებისთვის მათ საქმიანობაში მწვანე პრაქტიკების დასანერგად, პროგრამასთან შეთანხმებული ადგილობრივი და საერთაშორისო სასწავლო ტურების ჩათვლით. | **$100,000**  (პროექტის მთლიანი ღირებულების 50% ) | პროექტის მთლიანი ღირებულების 50% |
| ლოტი 3 | | | |
| ბიზნესასოციაციები, რომლებიც აგროექსპორტიორებს სთავაზობენ ლაბორატორიულ მომსახურებას მათი წევრი საგამოცდო ლაბორატორიების მეშვეობით | აქტივობები, რომლებიც განხორციელდება ამ გრანტის ფარგლებში, შეიძლება მოიცავდეს შემდეგს (მაგრამ ამით არ შემოიფარგლება):   * სამიზნე საექსპორტო ბაზრებისთვის საჭირო სურსათის უვნებლობის სტანდარტული საოპერაციო პროცედურების დანერგვა საგამოცდო ლაბორატორიებში ტრენინგებისა და საერთაშორისო კონსულტანტების საშუალებით; * ექსპორტიორებისთვის საკონსულტაციო მომსახურებების სერვისი საერთაშორისო რეგლამენტების, სტანდარტებისა და საბაზრო მოთხოვნების შესწავლის და მათთან შესაბამისობის უზრუნველყოფის მიზნით; * ლაბორატორიასა და კლიენტს შორის ურთიერთობების განმტკიცება, რაც აგრობიზნესებს შორის ლაბორატორიული მომსახურებების ხილვადობის ამაღლებას მოიცავს; * მონაცემთა მართვისა და ანგარიშგების სისტემების დანერგვა ლაბორატორიული გამოცდის შედეგების დამუშავებისა და კომუნიკაციის ეფექტურობისა და სიზუსტის გასაუმჯობესებლად; ასევე კომპეტენტურობის შემოწმების ხელშეწყობა ხარისხის უზრუნველყოფის მიზნით. | **$100,000**  (პროექტის მთლიანი ღირებულების 50% ) | პროექტის მთლიანი ღირებულების 50% |

შემოთავაზებულმა აქტივობებმა ნათლად უნდა წარმოაჩინოს, როგორ დაეხმარება ისინი ქართულ აგროსაწარმოებს კონკურენტუნარიანობის გაზრდასა და მაღალი ღირებულების საექსპორტო ბაზრებზე შესვლას.

RFA-ს ფარგლებში გაცემული გრანტები უნდა აკმაყოფილებდეს შემდეგ პირობებსა და პარამეტრებს:

|  |  |
| --- | --- |
|  |  |
| მაქსიმალური საანგარიშო ღირებულება | ლოტი 1: $150,000 საგრანტო პროექტზე  ლოტი 2: $100,000 საგრანტო პროექტზე  ლოტი 3: $100,000 საგრანტო პროექტზე |
| პროექტის განხორციელების სავარაუდო პერიოდი: | მაქსიმუმ 24 თვე |
| გრანტის მიმღების მინიმალური თანამონაწილეობა: | სრული საპროექტო ღირებულების 50%;  აქედან, დასაშვებია არაფულადი თანამონაწილეობა მთლიანი თანამონაწილეობის არაუმეტეს 50%-სა,  დანარჩენი 50% თანამონაწილეობის აუცილებელია იყოს ფულადი სახით. |
| სამიზნე გეოგრაფიული არეალი | საქართველო |
| სამიზნე ღირებულების ჯაჭვები: | მაღალი საექსპორტო პოტენციალის მქონე პროდუქტები: კაკლოვნები, ცოცხალი კენკრა, ხილი და ბოსტნეული, წვენები და სხვა სასმელები, კვების პროდუქტები, მათ შორის ტრადიციული ქართული პროდუქტები. |
| გრანტის სამიზნე მიმღებები | LOT 1-ისა და LOT 3-ისთვის - დარგობრივი და მრავალდარგობრივი ბიზნესასოციაციები; LOT 2-ისთვის - კომერციული და არაკომერციული მწვანე/მდგრად გადაწყვეტილებებზე მომუშავე ორგანიზაციები |

**2.4. გრანტების გაცემის მექანიზმი:** CNFA აპირებს შერჩეულ განმცხადებლებზე ფიქსირებული საგრანტო თანხის გაცემას. გაცემის მექანიზმი(ები) განისაზღვრება შემდეგნაირად:

* **ფიქსირებული თანხის გრანტი:** მიზნად ისახავს გრანტის მიმღების ადმინისტრაციული საქმიანობის ვალდებულებისა და დოკუმენტაციის წარმოების მოთხოვნების შემცირებას. გრანტის თანხების გაცემა დამოკიდებულია ძირითადი ეტაპების (აქტივობების) დასრულებაზე დასახული შედეგების მიღწევის დემონსტრირებით. მიზნები და აქტივობები უნდა იყოს გაზომვადი. ხელმისაწვდომი უნდა იყოს ხარჯების, ისტორიისა და ფასების შესახებ საკმარისი მონაცემები გრანტის ღირებულების დასადგენად. დაუშვებელია უძრავი ქონების შეძენა (ანუ მიწა, მიწის გაუმჯობესება, შენობა-ნაგებობები და მასთან დაკავშირებული აქსესუარები. გამონაკლისია მოძრავი მანქანა-დანადგარები და აღჭურვილობა).

**ნაწილი 3 – განმცხადებლის უფლებამოსილება**

**3.1. უფლებამოსილების მოთხოვნები:** გრანტის მისაღებად კანდიდატები უნდა აკმაყოფილებდნენ შემდეგ მოთხოვნებს:

|  |  |
| --- | --- |
| **კატეგორია** | **მოთხოვნა** |
| ადმინისტრაციული | • უნდა შემოიტანოს განაცხადი, ყველა დანართთან ერთად, 1-ელ ნაწილში მოთხოვნილი ფორმით.  • უნდა იყოს შემდეგი რომელიმე ტიპის ორგანიზაცია: სამიზნე სფეროებში მოქმედი დარგობრივი ბიზნესასოციაციები; ლოტი 2-თვის მწვანე/მდგრად გადაწყვეტილებებზე მომუშავე კომერციული და არაკომერციული ორგანიზაციები  • უნდა იყოს რეგისტრირებული საქართველოში  • უნდა ჰქონდეს სუბიექტის უნიკალური იდენტიფიკატორი (UEI) ან სურდეს მისი მოპოვება. |
| პროგრამული | * შემოთავაზებული აქტივობები პირდაპირ უნდა უკავშირდებოდეს მაღალი ღირებულების ბაზრებზე ექსპორტის ხელშეწყობას * შემოთავაზებული ამოცანები უნდა შეესაბამებოდეს პროექტის ამოცანებსა და საგრანტო პროგრამის მიზანს * გაუზიაროს CNFA-ს გრანტთან დაკავშირებული მონაცემები. * შეასრულოს USAID-სა და EPA-ს (https://www.epa.gov/compliance ), ასევე გარემოსდაცვითი ეროვნული სტანდარტები და მოთხოვნები, მათ შორის სათბურის აირების ემისიის შემცირების მოთხოვნა (საჭიროების შემთხვევაში). |
| ფინანსური | * დააკმაყოფილოს 2.3 ნაწილში მითითებული თანამონაწილეობის მინიმალური თანხის შესახებ მოთხოვნა * დანერგოს საქართველოს ბუღალტრული აღრიცხვის სტანდარტები * მოთხოვნისამებრ მზად იყოს დამოუკიდებელი ფინანსური მიმოხილვის ან აუდიტის ჩასატარებლად * აწარმოოს საქმიანი, ფინანსური და ტექნიკური დოკუმენტები – ხელით ან ელექტრონულად * საჭიროებისამებრ წარმოადგინოს ბოლო სამი წლის ფინანსური ანგარიშები. |
| მოთხოვნებთან შესაბამისობა | • დაიცვას მაღალი ეთიკური ბიზნეს სტანდარტები, მათ შორის ბიზნეს გარიგებებსა და დოკუმენტაციის წარმოებაში  • საჭიროებისამებრ შეასრულოს და გაიაროს გრანტის მინიჭების წინა შეფასება  • დაეთანხმოს და ხელი მოაწეროს შესაბამის მოწმობებს, რომლებიც მოიცავს, თუმცა არ შემოიფარგლება, ლობირების, ტერორიზმის დაფინანსების, ნარკოტიკებით ვაჭრობის ხელშეწყობის აკრძალვის შესახებ მოწმობით და ა.შ.  • დაეთანხმოს აშშ-ის მთავრობის რეგულაციებით მოთხოვნილ პირობებსა და დებულებებს, როგორიცაა 2 CFR 200, სტანდარტული და სავალდებულო დებულებები აშშ-ს ფარგლებს გარეთ არასამთავრობო ორგანიზაციებისთვის, და საჭიროებისამებრ სხვა დებულებებს.  • დაადასტუროს, რომ განმცხადებელზე და მის ხელმძღვანელებზე არ ვრცელდება აშშ-ის მთავრობის დაფინანსების მიღების აკრძალვა, უფლების დროებით შეჩერება ან წინადადება ამ თანხების მიღებიდან მათი გამორიცხვის შესახებ.  • განაცხადოს თანხმობა, წელიწადში ორჯერ მოთხოვნილ ფორმატში წარმოადგინოს მონაცემები გრანტის განხორციელებასთან დაკავშირებული ეფექტურობის მართვის გეგმის მაჩვენებლებზე სასოფლო-სამეურნეო ბაზრების დივერსიფიკაციის პროგრამის განხორციელების პერიოდში (2029 წლის მარტი)  • თანახმა იყოს, პირადად ან ონლაინ მიიღოს მონაწილეობა პროგრამის მიერ ჩატარებულ გამოკითხვა(ებ)ში. |

**3.2. არაუფლებამოსილი განმცხადებლები:** შემდეგ პირებს არ აქვთ გრანტის მიღებაზე განაცხადის შეტანის უფლება:

* სამინისტრო ან სხვა სახელმწიფო უწყება, მათ შორის საგანმანათლებლო და კვლევითი დაწესებულებები
* CNFA-სთან, USAID-ის სასოფლო-სამეურნეო ბაზრების დივერსიფიკაციის პროგრამასთან, USAID-ის ან CNFA-ის განმახორციელებელ პარტნიორებთან დადასტურებულ ან დაუდასტურებელ ინტერესთა კონფლიქტში მყოფი სუბიექტები.
* სუბიექტები, რომელთა ძირითადი თანამშრომლები არიან CNFA-ის, USAID-ის სასოფლო-სამეურნეო ბაზრების დივერსიფიკაციის პროგრამის, USAID-ის ან CNFA-ის განმახორციელებელი პარტნიორების თანამშრომლების პირდაპირი ნათესავები (მეუღლე, შვილი, მშობელი, და-ძმა).
* სუბიექტები, რომლებიც შეტანილნი არიან აშშ–ის სახელმწიფო დეპარტამენტის ხაზინის უცხოური აქტივების კონტროლის განყოფილების (OFAC) სიაში; განსაკუთრებული კატეგორიის მოქალაქეთა (SDN) და დაბლოკილ პირთა სიაში; გაეროს უშიშროების საბჭოს კონსოლიდირებულ სიაში ან გრანტის მინიჭების მართვის მონაცემთა ბაზის სისტემაში (SAM).
* სუბიექტები ან წევრები, რომლებიც ჩართულნი არიან ადამიანების ტრეფიკინგთან დაკავშირებულ ნებისმიერ აქტივობაში.
* სუბიექტები ან წევრები, რომლებიც დაკავშირებულნი არიან, საქმიანი ურთიერთობა აქვთ ან რესურსებს აწვდიან ტერორიზმთან ასოცირებულ პირებს ან ორგანიზაციებს.
* სუბიექტები, რომლებსაც ეკრძალებათ აშშ-ის მთავრობის დაფინანსების მიღება, დროებით შეჩერებული აქვთ ეს უფლება ან არაუფლებამოსილად არიან მიჩნეულნი.

**3.3. დაუშვებელი ხარჯები:** განმცხადებლებს არ შეუძლიათ, გამოიყენონ გრანტის სახსრები ქვემოთ ჩამოთვლილი ხარჯებისთვის:

* კერძო და საზეიმო ღონისძიებები, წვეულებები და წარმომადგენლობითი ხარჯები;
* შესყიდვები ან აქტივობები, რომლებიც მიიჩნევა არასაჭიროდ საგრანტო მიზნების მისაღწევად, განმცხადებლის სათავო ოფისის ნებისმიერი ხარჯის, რომელიც არ არის პირდაპირ დაკავშირებული მოცემული პროექტის განხორციელებასთან, ჩათვლით.
* წინა ვალდებულებები და/ან დაუფარავი ვალები
* საურავები და/ან ჯარიმები
* შემოწირულობები
* არაპირდაპირი ხარჯები - ზედნადები ხარჯები ან არაპირდაპირი დამატებითი ხარჯები. გამონაკლისი დასაშვებია მხოლოდ მაშინ, თუ განმცხადებელს აქვს ამ განაკვეთების დოკუმენტირებული მტკიცებულება აუდიტის, აშშ-ს მთავრობის მიერ გაცემული არაპირდაპირი ხარჯების შეთანხმებული განაკვეთის ხელშეკრულების (NICRA) საფუძველზე ან მოითხოვს მინიმალურ განაკვეთებს[[2]](#footnote-3)2
* ნებისმიერი სხვა ხარჯი, რომელიც დაუშვებელია ხარჯების შესაბამისი პრინციპებიდან გამომდინარე.[[3]](#footnote-4)3
* მიუხედავად იმისა, რომ ასეთი რამ აკრძალული არ არის, განმცხადებლებს ურჩევენ, არ შეიტანონ განაცხადში აკრძალული საქონელი, გარდა იმ შემთხვევისა, როდესაც ის კრიტიკულად მნიშვნელოვანია გრანტის მიზნების მისაღწევად. ასეთ საქონელს მიეკუთვნება სასოფლო-სამეურნეო პროდუქცია, ავტოსატრანსპორტო საშუალებები, ფარმაცევტული პროდუქტები, პესტიციდები, მეორადი დანადგარები ან სასუქები. ამ საქონლის შესყიდვამდე საჭიროა USAID-ისგან დამატებითი თანხმობის მიღება.
* აკრძალული საქონელია: სამხედრო აღჭურვილობა, სათვალთვალო მოწყობილობა, პოლიციისა და სამართალდამცავი ორგანოების აღჭურვილობა, აბორტისთვის განკუთვნილი ხელსაწყოები და მომსახურება, ამინდზე ზემოქმედების მოწყობილობები, ფუფუნების საგნები და აზარტული თამაშების აღჭურვილობა.
* მშენებლობა განისაზღვრება როგორც შენობების, კონსტრუქციების ან სხვა კერძო საკუთრების მშენებლობა, გადაკეთება ან რემონტი (მათ შორის ამოხაპვა და გრუნტის ამოღება), მათ შორის ნებისმიერი გაუმჯობესება, განახლება, გადაკეთება და რესტავრაცია.[[4]](#footnote-5)4 მშენებლობა მოიცავს, შეზღუდვების გარეშე, გზებს, აღმდგენ ელექტროსადგურებს, შენობებს, ხიდებს, წყლის გამწმენდ საშუალებებსა და ვერტიკალურ კონსტრუქციებს. მასში არ შედის მოხსნა ან განთავსება იმ ასაწყობი და/ან ჰუმანიტარული კონსტრუქციებისა, რომლებიც წასაღებად, დასამონტაჟებლად, დასაშლელად, შესანახად და ხელახლა გამოსაყენებლად არის დაპროექტებული და შექმნილი (მაგ.: გადასატანი შენობა,). გამონაკლისია ის შემთხვევები, როდესაც გადატანა და გადაადგილება მოითხოვს ადგილზე მომზადების სამუშაოებს, რომლებიც შეესაბამება მშენებლობის ამ განსაზღვრებას.

**ნაწილი 4 –განაცხადის შეფასება**

**4.1. შეფასების კრიტერიუმები:** ამ მოწვევაზე საპასუხოდ წარმოდგენილი ყველა განაცხადი შეფასდება შემდეგი კრიტერიუმების შესაბამისად:

|  |  |  |
| --- | --- | --- |
| **კრიტერიუმები** | **აღწერა** | **ქულები** |
| მოსალოდნელი შედეგი | წინადადებაში ნათლად უნდა იყოს წარმოდგენილი, თუ როგორ მიგვიყვანს შემოთავაზებული მომსახურებები აგრობიზნესებისთვის გაზომვად სარგებლამდე. ეს სარგებელი მოიცავს ახალ საექსპორტო ბაზრებზე შემსვლელი საწარმოების რაოდენობის ზრდას, საექსპორტო გაყიდვების ზრდასა და ბაზარზე კონკურენტუნარიანობის გაუმჯობესებას. ასევე მნიშვნელოვანია იმის დემონსტრირება, თუ როგორ იგეგმება შემუშავებული მომსახურებების გრძელვადიანი მდგრადობისა და აგრობიზნესზე მათი ზეგავლენის უზრუნველყოფა. | 30 |
| პროგრამული დიზაინი | ამ კრიტერიუმით ფასდება შემოთავაზებული აქტივობების ლოგიკა და თანამიმდევრულობა, მათ შორის მეთოდოლოგია, განრიგი და დაგეგმილი რესურსები. დიზაინში უნდა აისახოს აგრობიზნესების საჭიროებების ნათელი გაგება და ამ საჭიროებების ეფექტურად დაკმაყოფილების სტრატეგიული მიდგომა. *მოსალოდნელია, რომ შემოთავაზებული საგრანტო აქტივობა ხელს შეუწყობს გენდერული ცნობიერების ამაღლებას ან ინტეგრაციას.* | 20 |
| განათლება და კვალიფიკაცია | შეფასდება დარგობრივი ასოციაციების გუნდის კვალიფიკაცია, ცოდნა და გამოცდილება. განსაკუთრებული ყურადღება მიექცევა გუნდის წევრების გამოცდილებას ექსპორტის განვითარების, აგრობიზნესისა და სხვა შესაბამის სფეროებში. ამ კრიტერიუმით ფასდება ძირითადი პერსონალის უნარები, ცოდნა და გამოცდილება და თუ როგორ უწყობს ხელს ეს ასპექტები შემოთავაზებული მომსახურებების ეფექტურად განხორციელებას.  რეკომენდებულია ჩართვა საერთაშორისო კონსულტანტებისა, რომლებიც დაეხმარებიან შესაბამის ბიზნესასოციაციას დაგეგმილი აქტივობების განხორციელებაში დარგის/საქონლის კონკურენტუნარიანობის ასამაღლებლად და პრიორიტეტულ საექსპორტო ბაზარზე შესვლის ხელშესაწყობად. | 20 |
| გამოცდილება (წარსულში განხორციელებული პროექტები) | შეფასდება მსგავს პროექტებში ან დავალებებში ბიზნესასოციაციის და ორგანიზაციის მიღწევები. ეს მოიცავს წარსული წარმატებების, გამოწვევებისა და მიღებული გაკვეთილების შეფასებას. | 10 |
| ფინანსური მართვა და ბიუჯეტის დასაბუთება | განიხილება ბიზნესასოციაციისა და ორგანიზაციის ფინანსური მართვის შესაძლებლობა და შემოთავაზებული ბიუჯეტის დასაბუთება. ეს ნიშნავს რომ შეფასდება, აქვს თუ არა ბიზნესასოციაციას ფინანსური მართვის სტაბილური სისტემა, როგორ ხდება თანხების განაწილება, გონივრულია თუ არა ბიუჯეტი და რამდენად შეესაბამება შემოთავაზებულ აქტივობებს. შეფასდება ასევე განმცხადებლის თანამონაწილეობის უნარი.  სასურველია დამატებითი დოკუმენტაციის/ფასების საფუძვლიანობის მტკიცებულების წარმოდგენა შემოთავაზებული რესურსების დასასაბუთებლად და ეს დადებით კრიტერიუმად მიიჩნევა შეფასების დროს. თანამონაწილეობის უფრო მაღალი წილი ასევე დადებით კრიტერიუმად მიიჩნევა წინადადების შეფასებისას. გათვალისწინებული იქნება ასევე მსგავსი ზომის ბიუჯეტების მართვაში განმცხადებლის გამოცდილება. | 20 |
| **სულ** | | **100** |

**4.2. შეფასება და წინასწარი შერჩევა**

USAID-ის სასოფლო-სამეურნეო ბაზრების დივერსიფიკაციის პროგრამის გრანტების შერჩევის კომიტეტის წევრები შეაფასებენ განაცხადებს ზემოთ მოცემული შერჩევის კრიტერიუმების საფუძველზე. განმცხადებლებს წერილობით ეცნობებათ შეფასების შედეგები.

თუ განაცხადი წინასწარი შერჩევისათვის მისაღებად მიიჩნევა, CNFA დაუკავშირდება განმცხადებელს შემდგომი განხილვებისთვის. განაცხადის თავდაპირველი შერჩევის შემდგომ უფრო დეტალური და კონკრეტული განხილვის ჩატარების გადაწყვეტილება **არ არის** დაფინანსების ვალდებულება; ეს არის მხოლოდ თანამშრომლობისა და ერთობლივი ძალისხმევის გაგრძელების გადაწყვეტილება ეფექტური საგრანტო პროექტის შესამუშავებლად.

• თუ USAID-ის სასოფლო-სამეურნეო ბაზრების დივერსიფიკაციის პროგრამის აზრით, განხილვის შედეგად ვერ განისაზღვრება შემდგომი განხორციელებისთვის შესაფერისი საგრანტო აქტივობა, CNFA აცნობებს განმცხადებელს, რომ აღარ არის დაინტერესებული საგრანტო განაცხადის შემდგომი მსვლელობით.

• თუკი განხილვების შედეგად შემუშავდება პროექტის პერსპექტიული დიზაინი და კონცეფცია, CNFA აცნობებს განმცხადებელს ამ გადაწყვეტილების შესახებ. წინასწარ შერჩეულ განმცხადებლებს მოეთხოვებათ გავლა დამატებითი კომპლექსური შემოწმებისა (due diligence), რომელიც მოიცავს შემდეგს (მაგრამ მხოლოდ ამით არ შემოიფარგლება):

* + **შეფასება გრანტის მინიჭებამდე:** განმცხადებლის ოპერაციული, ადმინისტრაციული, ფინანსური და მმართველობითი სტრუქტურების შეფასება
  + **კეთილსაიმედოობის შემოწმება (Vetting):** საჭიროა იმის დასადასტურებლად, რომ განმცხადებელზე და მის ძირითად თანამშრომლებზე არ ვრცელდება აკრძალვა დაფინანსების მიღებაზე.

თუ წინასწარი შეფასების (due diligence) შედეგად არ გამოვლინდება მნიშვნელოვანი პრობლემები, CNFA შეიმუშავებს საჭირო ინსტრუქციებს, ტექნიკურ მოთხოვნებს და განახორციელებს გრანტის მინიჭების პროცესის შემდგომ ქმედებებს.

**ნაწილი 5 – უფლებამოსილება და მარეგულირებელი დებულებები**

ამ საგრანტო კონკურსის ფარგლებში USAID-ის სასოფლო-სამეურნეო ბაზრების დივერსიფიკაციის პროგრამა გასცემს გრანტებს აშშ-ის საგარეო საქმეთა აქტისა და USAID-ის ავტომატიზებული დირექტივების სისტემის (ADS) 303-ე თავის, "არასამთავრობო ორგანიზაციებისთვის გრანტებისა და თანამშრომლობის შეთანხმებების", საფუძველზე. CNFA-ს მიერ ადმინისტრირებული გრანტები აკმაყოფილებს USAID-ის სტანდარტული და საჭიროებისამებრ გამოსაყენებელი დებულებების პირობებს, ასევე USAID-ის სასოფლო- სამეურნეო ბაზრების დივერსიფიკაციის პროგრამის გრანტების პროცედურებს. USAID-ის სასოფლო-სამეურნეო ბაზრების დივერსიფიკაციის პროგრამა ვალდებულია უზრუნველყოს, რომ USAID-ის გრანტის თანხების მიმღები ყველა განმცხადებელი აკმაყოფილებდეს აღნიშნულ რეგულაციებში მოცემულ იმ მოთხოვნებს, რომლებიც კონკრეტული გრანტების შესაბამის პირობებზე ვრცელდება.

განმცხადებლებმა უნდა გაითვალისწინონ, რომ USAID იტოვებს უფლებას, ნებისმიერ დროს მთლიანად ან ნაწილობრივ შეწყვიტოს USAID-ის სასოფლო-სამეურნეო ბაზრების დივერსიფიკაციის პროგრამის გრანტების გაცემის უფლებამოსილება ან ნებისმიერი მიმდინარე საგრანტო პროექტი.

**A დანართი – საგრანტო განაცხადის ფორმა**

**ზოგადი ინფორმაცია**

USAID-ის სასოფლო-სამეურნეო ბაზრების დივერსიფიკაციის პროგრამაში აღნიშნული საგრანტო განაცხადის წარდგენა **უფასოა.** განმცხადებლები პასუხისმგებლები არიან მხოლოდ განაცხადის წარდგენაზე. USAID-ის სასოფლო-სამეურნეო ბაზრების დივერსიფიკაციის პროგრამა არ ანაზღაურებს განაცხადის მასალების მომზადებასა და წარდგენასთან დაკავშირებულ ხარჯებს. CNFA და USAID იტოვებენ უფლებას, უარყონ ნებისმიერი მიღებული განაცხადი. არასრულფასოვნად შედგენილი განაცხადები არ იქნება გათვალისწინებული შეფასებისთვის.

**ნაწილი 1 - საგრანტო კონკურსში მონაწილე ორგანიზაციის განაცხადი**

*ქვემოთ მოცემული წერილი უნდა განთავსდეს ტიტულიან ბლანკზე და შეივსოს/ ხელი მოეწეროს/ და ბეჭედი დაესვას წარმომადგენლის მიერ, რომელიც უფლებამოსილია ხელი მოაწეროს განმცხადებლის სახელით:*

მიმღები: The USAID Agricultural Trade Diversification Program -

USAID-ის სასოფლო-სამეურნეო ბაზრების დივერსიფიკაციის პროგრამა

47 Merab Kostava Str., 0179 Tbilisi, Georgia –

მერაბ კოსტავას 47, 0179 თბილისი, საქართველო

საფუძველი: AgTrade-GR-SR-RFA-001

დანიშნულებისამებრ:

ჩვენ, ქვემორე ხელის მომწერებს, შემოგვაქვს თანდართული განაცხადი იმის თაობაზე, რომ შევასრულებთ ყველა სამუშაოს, რომლებიც საჭიროა ზემოთ მოცემულ RFA-ში აღწერილი აქტივობებისა და მოთხოვნების შესასრულებლად. გთხოვთ, იხილოთ ჩვენ მიერ თანდართული განაცხადი.

ვაცნობიერებთ და ვეთანხმებით RFA-ში განსაზღვრულ ყველა პირობას, სპეციალურ დებულებასა და ინსტრუქციას. ჩვენ დამატებით ვადასტურებთ, რომ ქვემოთ მითითებული კომპანია, მისი ხელმძღვანელი პირები და ჩვენ მიერ შემოთავაზებული ყველა საქონელი და სერვისი უფლებამოსილია/ნებადართულია მონაწილეობა მიიღოს/გამოყენებული იქნეს აღნიშნულ შესყიდვაში მოცემული საგრანტო კონკურსის პირობებისა და USAID-ის რეგულაციების თანახმად.

დამატებით, ამით ვადასტურებთ, რომ რამდენადაც ჩვენთვის ცნობილია და გვჯერა:

* ჩვენ არ გვაქვს ახლო, ოჯახური ან ფინანსური ურთიერთობა USAID-ის, CNFA-ის, CNFA-ის რომელიმე განმახორციელებელი პარტნიორის ან USAID-ის სასოფლო-სამეურნეო ბაზრების დივერსიფიკაციის პროგრამის პერსონალთან;
* ჩვენ არ გვაქვს ახლო, ოჯახური ან ფინანსური ურთიერთობა სხვა რომელიმე განმცხადებელთან, რომელსაც წარდგენილი აქვს განაცხადი ზემოხსენებული RFA-ის გრანტის მისაღებად;
* ფასები ჩვენს შეთავაზებაში განისაზღვრა დამოუკიდებლად, რაიმე კონსულტაციის, კომუნიკაციისა და სხვა რომელიმე განმცხადებელთან ან კონკურენტთან კონკურენციის შეზღუდვის მიზნით შეთანხმების გარეშე;
* ჩვენს განაცხადში მოცემული სრული ინფორმაცია და ყველა თანმდევი დოკუმენტაცია არის ავთენტიკური და ზუსტი;
* ვაცნობიერებთ და ვეთანხმებით თაღლითობისა და მექრთამეობის წინააღმდეგ მიმართულ CNFA-ს აკრძალვებს;
* ვაცნობიერებთ და ვეთანხმებით CNFA-ს აკრძალვებს, რომლებიც მიმართულია ტერორიზმთან ან ადამიანთა ტრეფიკინგთან დაკავშირებული ფიზიკური პირების ან ორგანიზაციების დაფინანსების ან მათთან ურთიერთობის წინააღმდეგ.

 აღნიშნულით ჩვენ ვადასტურებთ, რომ მოცემული ჩვენებები, მოწმობები და სხვა განცხადებები არის ზუსტი, მოქმედი და სრული:

|  |  |
| --- | --- |
| ხელმოწერა: |  |
| ხელმომწერის სახელი და გვარი და |  |
| თარიღი: |  |
| ორგანიზაციის/კომოანიის სარეგისტრაციო ან გადასახადებისგადამხდელის საიდენტიფიკაციო ნომერი : |  |

ნაწილი 2 – საგრანტო განაცხადი

|  |  |  |
| --- | --- | --- |
| წარდგენის თარიღი |  | |
| **ძირითადი ინფორმაცია** | | |
| ორგანიზაციის სახელი |  | |
| ორგანიზაციის იურიდიული სტატუსი | ბიზნესასოციაცია; კომერციული და არაკომერციული ორგანიზაცია (ლოტი 2-თვის) | |
| გადასახადის გადამხდელის ნომერი: |  | |
| სუბიექტის უნიკალური იდენტიფიკატორი (UEI) ნომერი (თუ არსებობს): |  | |
| რეგისტრაციის თარიღი: |  | |
| პარტნიორები/დამფუძნებლები: |  | |
|  | |
|  | |
|  | |
| ტელეფონის ნომერი |  | |
| მისამართი |  | |
| მოთხოვნილი გრანტი | | |
| გრანტის ოდენობა (აშშ დოლარი): | |  |
| გრანტის მიმღების თანამონაწილეობის ოდენობა (აშშ დოლარი): | | ფულადი: არაფულადი: |

|  |  |  |  |  |
| --- | --- | --- | --- | --- |
| საკონტაქტო პირი | თანამდებობა | მისამართი | ტელ. | ელ-ფოსტა |
|  |  |  |  |  |
|  |  |  |  |  |

1. **ორგანიზაციის ისტორია**

a. მოკლედ აღწერეთ თქვენი ორგანიზაციის მისია და მიზანი

|  |
| --- |
| *ტექსტი ჩაწერეთ აქ* |

b. მოკლედ აღწერეთ თქვენი ორგანიზაციის მიერ განხორციელებული აქტივობები, გაწეული საქმიანობის შედეგები და მიღებული გამოცდილება, შემოთავაზებულ პროექტთან უშუალო მიმართებაში.

|  |
| --- |
| *ტექსტი ჩაწერეთ აქ* |

c. მოგვაწოდეთ ინფორმაცია თქვენი ორგანიზაციის დამფუძნებლების, ძირითადი პერსონალის კვალიფიკაციისა და პროფესიული გამოცდილების შესახებ (მათი ბიოგრაფიები). წარმოდგენილი უნდა იქნეს ასევე ინფორმაცია საერთაშორისო კონსულტანტ(ებ)ის შესახებ და მკაფიოდ იყოს ნაჩვენები მათი როლი აგრობიზნესების საექსპორტო პოტენციალის გასაზრდელად. შემოთავაზებული ტექნიკური კონსულტანტები (ადგილობრივი და საერთაშორისო) ექვემდებარება პროგრამის მიერ დამტკიცებას.

|  |
| --- |
| *ტექსტი ჩაწერეთ აქ* |

1. **პროექტის მიზანი და აქტივობები**

   a. დეტალურად აღწერეთ შემოთავაზებული პროექტის მიზანი და მიუთითეთ ექსპორტის ხელშეწყობასთან მისი კავშირი.

|  |
| --- |
| *ტექსტი ჩაწერეთ აქ* |

b. აღწერეთ შეთავაზებული პროექტით დაგეგმილი და აუცილებელი აქტივობები შესაბამისი ვადების ჩათვლით. შემოთავაზებული აქტივობები წარმოდგენილი უნდა იყოს აგრობიზნესების დახმარების სფეროების და საგრანტო პროექტის წლების შესაბამისად.

|  |
| --- |
| *ტექსტი ჩაწერეთ აქ* |

c. ახსენით, დაფინანსების მიღების შემთხვევაში, რა გავლენას მოახდენს პროექტი საქართველოს ექსპორტზე ორიენტირებულ აგრობიზნესზე. დაადგინეთ გაზომვადი და რაოდენობრივი სამიზნე მაჩვენებლები თითოეული აქტივობისთვის.

|  |
| --- |
| *ტექსტი ჩაწერეთ აქ* |

d. ახსენით, როგორ იქნება უზრუნველყოფილი პროექტის შედეგების მდგრადობა გრანტის დასრულების შემდეგ

|  |
| --- |
| *ტექსტი ჩაწერეთ აქ* |

e. წარმოადგინეთ ინფორმაცია ბოლო სამი წლის განმავლობაში განხორციელებული მსგავსი პროექტების შესახებ, მათ შორის მათი მოკლე აღწერა, დაფინანსების წყარო და საკონტაქტო პირები, მიღწეული მოკლე და გრძელვადიანი შედეგები (მათი არსებობის შემთხვევაში).

|  |
| --- |
| *ტექსტი ჩაწერეთ აქ* |

1. **ბიუჯეტი:**

a. წარმოადგინეთ პროექტის ბიუჯეტი:

|  |  |  |
| --- | --- | --- |
| **ბიუჯეტის მუხლები** | **გრანტის ოდენობა (აშშ დოლარში)** | **გრანტის მიმღების თანამონაწილეობის ოდენობა (აშშ დოლარში)** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **სულ** |  |  |
| *გრანტისა და გრანტის მიმღების თანამონაწილეობის წილი (%)* |  |  |

b. მიუთითეთ გრანტის მიმღების თანამონაწილეობის თანხების წყარო:

|  |  |  |  |
| --- | --- | --- | --- |
|  | **წყარო** | **თანხა (აშშ დოლარი)** | **აღწერა** |
| 1 | ბიზნესასოციაციისა და მისი წევრების ფულადი ინვესტიცია პროექტში; ბენეფიციარი კომპანიების ფულადი ინვესტიცია პროექტში |  |  |
| 2 | სესხი |  |  |
| 3 | არაფულადი თანამონაწილეობა |  |  |
| 4 | სხვა |  |  |

c. აღწერეთ ბიუჯეტის თითოეული მუხლი 3. A ნაწილში მიზნობრიობის თვალსაზრისით და მიუთითეთ, თუ როგორ მოხდა ფასის განსაზღვრა. უაღრესად სასურველია წარდგენა იმ დოკუმენტაციისა, რომელიც ასაბუთებს შემოთავაზებული პუნქტების ფასის გონივრულობას.

|  |
| --- |
| *ტექსტი ჩაწერეთ აქ* |

1. 1 მაქსიმალური თანხა გაიცემა 24-თვიანი პროექტისთვის **სათანადოდ დასაბუთებული აქტივობებითა და ხარჯებით.** [↑](#footnote-ref-2)
2. 2 იხ. [2 CFR 200.414(f)](https://www.ecfr.gov/current/title-2/subtitle-A/chapter-II/part-200/subpart-E/subject-group-ECFRd93f2a98b1f6455/section-200.414) [↑](#footnote-ref-3)
3. 3 მოგებაზე არაორიენტირებულებისთვის იხ. [2 CFR 200 Subpart E](https://www.ecfr.gov/current/title-2/subtitle-A/chapter-II/part-200/subpart-E); მოგებაზე ორიენტირებულებისთვის იხ. [FAR 31.2](https://www.acquisition.gov/far/subpart-31.2) [↑](#footnote-ref-4)
4. 4 გაუმჯობესება, განახლება, შეცვლა და რეაბილიტაცია მოიცავს არსებული ქონების ნებისმიერ გაუმჯობესებას ან ცვლილებას, რომ შესაძლებელი იყოს მისი უწყვეტი ან უფრო ეფექტური გამოყენება მისი დანიშნულების ფარგლებში (განახლება) ან სხვა მიზნით ან ფუნქციით გამოყენებისთვის (შეცვლა). გაუმჯობესება მოიცავს პირველადი მექანიკური, ელექტრო ან სხვა სამშენებლო სისტემების გაუმჯობესებას ან მოდერნიზაციას. ის არ მოიცავს არაკონსტრუქციულ, კოსმეტიკურ სამუშაოებს. [↑](#footnote-ref-5)